Дастури пур кардани шакли ҳисоботи омори давлатии

№6-меҳнат (солона)

Ҳисобот аз рӯи шакли №6-меҳнат «Ҳисобот дар бораи таҳсили касбии коргарон ва хизматчиён»-ро ҳамаи корхона, муассиса ва ташкилотҳо сарфи назар аз он, ки онҳо тайёрии касбӣ ва ё такмили ихтисоси кормандон гузаронидаанд, тартиб медиҳанд. Корхона, муассиса ва ташкилоте, ки кормандонро дар соли хисоботии 2021 таълим надодаанд, дар ҳисобот танҳо тасдиқномаи «Шумораи кормандони корхона (муассиса, ташкилотҳо) инчунин кормандони фаъолияти ғайри асосие, ки дар ҳайати рӯйхат дар охири соли ҳисобот дохил карда шудаанд», пур мекунанд.

Таҳсил бояд бо супурдани имтиҳон, санҷиш ё ҳимояи реферат хотима ёбад. Агар корманд аз рӯи барномаи аз як сол бештар дар системаи маълумоти иrтисодӣ таҳсил кунад. Дар он сурат дар ҳисоботи оморӣ танҳо ашхосе, ки барномаи пурраи таълимиро хатм кардаанд нишон дода мешаванд. Ашхосе, ки ин барномаро як сол шунидаанд, ба ҳисобот дохил карда намешаванд. Шумораи кормандони корхона, муассиса ва ташкилоте, ки дар дигар мамлакат таҳсил (дарс) гузаштаанд (сарфи назар аз давомоташ), ба ҳисоботи корхонае, ки кормандро ба таҳсил фиристода буд, дохил карда мешаванд. Ашхосе, ки таҳсилро дар аспирантураи мақсаднок, докторантура ва кормандоне, ки ӯҳдадоранд мунтазам имтиҳонотро аз рӯи қоидаҳои истифодабарии техникӣ, бехатарии техникӣ, қоидаҳои ҳаракати роҳ, санитарии истеҳсолотро бе таҳсил гузаштаанд, дар ҳисобот дохил карда намешаванд. Ашхосе, ки таҳсилро аз рӯи ин масъалаҳо мувофиқи барномаҳои муқарраршуда гузаштаанд, ба ҳисобот дохил карда мешаванд.

Дар фасли II «маблағе, ки дар тайёр кардан аз навтайёркардан ва баланд бардоштани ихтисоси кормандони корхона (муассиса, ташкилот) сарф шудааст», ҳамаи хароҷоти вобаста ба тайёр кардан ва баланд бардоштани тахассуси кадрҳо нишон дода мешаванд: музди меҳнат муаллимон, дастурдиҳандагони таҳсили истеҳсолӣ ва дигар кормандоне, ки дар таҳсили кормандон ширкат кардаанд иҷораи манзил, арзиши асбобҳои таълимӣ, маблағе, ки ба институти такмили ихтисос барои таҳсили кормандони корхона гузаронида мешавад, пули сафари хизмат ва ғайра, ғайр аз маблағи музди коре, ки ҳангоми таҳсили кормандон ҳифз карда мешавад. Стипендияе, ки ҳангоми таҳсил ба донишҷӯёни мактабҳои олӣ, хонандагони омӯзишгоҳ, омӯзишгоҳҳои касбию техникӣ, ки корхонаҳо, ташкилотҳо ба таҳсил фиристодаанд, низ дохил карда мешаванд.